kardosdrur/scandi-wiki huggingface dataset:
Nelson Diebel

Nelson W. Diebel (født 9. november 1970 i Chicago, Illinois, USA) er en tidligere amerikansk svømmer, og dobbelt olympisk guldvinder. Han specialiserede sig i disciplinen brystsvømning.

Diebel blev i en alder af 21 år udtaget til OL i 1992 i Barcelona. Her vandt han guld i 100 meter brystsvømning, hvor han i et tæt finaleheat besejrede ungareren Norbert Rózsa og australieren Phil Rogers. Han var også den brystsvømmende del af det amerikanske stafet-hold, der vandt guld på 4x100 meter medley.

OL-medaljer 
 1992:  Guld i 100 meter brystsvømning
 1992:  Guld i 4x100 meter medley med USA

Eskterne henvisninger 
 Diebel på Sports-reference.com 

Svømmere fra USA
Olympiske svømmere fra USA
Personer fra Chicago
Masaaki Suzuki

er en japansk organist, cembalist og dirigent samt grundlægger af og chef for Bach Collegium Japan.

Han blev født i Kobe i en kristen familie, hvor forældrene var amatørmusikere. Han studerede komposition og orgel ved Tōkyō Geijutsu Daigaku og fik senere undervisning i cembalo og orgel af Ton Koopman og Piet Kee samt improvisation af Klaas Bolt ved Conservatorium van Amsterdam.

I 1983 begyndte han at undervise ved Kvindeuniversitetet i Kobe og grundlagde Bach Collegium Japan, et barokorkester, i 1990. Gruppen begyndte at give koncerter regelmæssigt i 1992 og lavede sine første indspilninger tre år senere. Han dirigerer dem fra cembaloet, og de har også indspillet alle J.S. Bachs kantater hos BIS records. Han har også indspillet Bachs værker for cembalo og er en af de få tangentspillere, der har indspillet alle fire bøger med Bachs Clavierübung (inklusiv bog nr. 3, som er for pibeorgel). I 1995 påbegyndte han et projekt, hvor han ville indspille Bachs komplette kantater hos pladeselskabet BIS.

Han var cembalo- og orgelprofessor Tōkyō Geijutsu Daigaku. Fra 1. juli 2009 er Suzuki gæsteprofessor i kordirektion og dirigent ved Yale Schola Cantorum i en stilling delt mellem Yale Institute of Sacred Music og Yale School of Music.

Referencer 

 Noter til udførelse af Bachs H-mol-messe ved Barbican, London, 30. maj 2006.

Eksterne henvisninger 
 Bach Collegium Japan: Masaaki Suzuki 
 The Meistersingers from Tokyo på hans turne i Tyskland, af Wolfram Goertz, signandsight.com
 Who dares, wins – Jeal, Erica, The Guardian (12. maj 2006).
 Masaaki Suzuki in Conversation fra WGBH Radio Boston

Cembalister
Organister
Dirigenter fra Japan
Kordirigenter
Personer fra Kobe
Søren Jonæsøn

Søren Jonæsøn (14. april 1656 i Aarhus — 27. maj 1717 i Roskilde) var en dansk præst og salmedigter.

Jonæsøn blev 1691 præst ved Roskilde Domkirke. Samme år fik han, der tidligere havde gjort sig bekendt som digter (1680 udgav han en versificeret oversættelse af profeten Jonas), befaling til at udarbejde en kirkesalmebog, efter
at man havde frataget Kingo dette hverv.

Heller ikke Jonæsøns udkast blev dog antaget. Han har ingen originale salmer skrevet, men blandt hans oversættelser er adskillige vellykkede, der vidner om en virkelig digterbegavelse ("I døden Jesus blunded", "Gud Helligånd i tro os lær").

Externe henvisninger 
 Biografi i Dansk biografisk Lexikon

Præster fra Danmark
Digtere fra Danmark
Salmedigtere fra Danmark
Personer fra Aarhus
Danskere i 1600-tallet
Danskere i 1700-tallet
Dansksprogede forfattere fra Danmark
Anders Jensen Clausager

Anders Jensen Clausager (født 23. juni 1834 på gården Clausager, Sædding Sogn ved Skjern, død 21. marts 1928 i Sædding) var en dansk gårdejer og politiker, bror til Anders Bjergbo Clausager.

Hans forældre var gårdejer og smed Jens Andersen Clausager og Ane Katrine Madsdatter. Clausager gik 1852 på Staby Folkehøjskole og var 1852-54 biskolelærer i Hanning; blev 1861 ved giftermål gårdejer i sit fødesogn og valgtes 1866 til Folketinget i sin faders tidligere kreds (Ringkjøbing Amts 5. kreds, Skjernkredsen). Clausager hørte oprindelig til den af Geert Winther ledede gruppe, men sluttede sig 1870 til Det forenede Venstre og var medlem af dets bestyrelse 1870-78; ved delingen 1878 gik Clausager til den moderate gruppe. Han tog kun sjældnere del i tingets forhandlinger (bl.a. om Hærloven 1867), men øvede ikke ringe indflydelse i partimøderne og nød stor anseelse i det sydvestlige Jylland. 1878 indvalgtes han i Landstinget for 10. kreds, hvor han i 8 år smukt repræsenterede sit parti, medens hans yngre broder Anders Bjergbo Clausager indtog pladsen i Folketinget. I september 1886 forlod han Landstinget, men valgtes i januar 1887 i sin gamle folketingskreds. Desuden var Clausager 1877-83 medlem af amtsrådet (ligesom faderen 1865-71), blev 1879 landvæsenskommissær og 1883 til 1912 var repræsentant for Landbygningernes almindelige Brandforsikring indtil 1885, da han blev branddirektør i Skjern.

Han blev gift 6. oktober 1861 i Sædding med Katrine Marie Jørgensen Kjærgaard (13. april 1837 på Kærgaard, Sædding Sogn – 22. april 1907 på Skernbrogård), datter af gårdejer Jørgen Peder Hansen (1803-1891) og Karen Vendelboe (1803-1875). De havde følgende børn, hvoraf to også gik ind i politik:

 Jørgen Peder Jensen Clausager (1862-1935)
 Karen Vendelbo Jensen Clausager (1863-1948), mor til Martin Clausager
 Jens Jensen Clausager (1866-1933)
 Ane Kathrine Jensen Clausager (1868-1924), mor til Anders Clausager
 Margrethe Jensen Clausager (1872-1925)
 Hans Krogmoes Jensen Clausager (1874-1948)
 Søren Ogelvig Jensen Clausager (1876-1945)
 Jens Abildtrup Jensen Clausager (1879-1922)

Han er begravet i Skjern.

Kilder 
 Emil Elberling, "Anders Jensen Clausager", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Landmænd fra Danmark
Amtsrådsmedlemmer fra Venstre
Folketingsmedlemmer i 1860'erne
Folketingsmedlemmer i 1870'erne
Folketingsmedlemmer i 1880'erne
Folketingsmedlemmer i 1890'erne
Landstingsmedlemmer i 1870'erne
Landstingsmedlemmer i 1880'erne
Branddirektører fra Danmark
Tidligere folketingsmedlemmer fra Venstre
Anders Jensen
Landstingsmedlemmer fra Venstre
Politikere fra Bondevennerne
Personer i Dansk Biografisk Leksikon
The Big Year

The Big Year er en amerikansk komediefilm med Owen Wilson, Steve Martin, Jack Black, Rashida Jones, Anjelica Huston, Dianne Wiest, JoBeth Williams, Jim Parsons, Brian Dennehy, Rosamund Pike og Tim Blake Nelson i hovedrollerne. The Big Year er instrueret af David Frankel og skrevet af Howard Franklin. Filmen er baseret på bogen The Big Year: A Tale of Man, Nature and Fowl Obsession som blev skrevet af Mark Obmascik.

Optagelserne begyndte den 3. maj 2011 og filmen blev udgivet i USA 14. oktober 2011 i USA.

Medvirkende 
 Owen Wilson som Kenny Bostick
 Steve Martin som Stu
 Jack Black som Brad Harris
 Rashida Jones som Carol
 Anjelica Huston
 Jim Parsons som Crane
 Rosamund Pike som Barbara
 JoBeth Williams som Charlyn
 Brian Dennehy som Martin Harris
 Dianne Wiest
 Anthony Anderson som Bill Clemens
 Tim Blake Nelson
 Kevin Pollak
 Joel McHale som Skeeter Yablans

Produktion 
The Big Year er at filmet i en række steder i Canada og USA, herunder Tofino, British Columbia, Osoyoos, British Columbia, Vancouver, British Columbia og Attu Island i Canada og Atlanta, Georgia i USA og i New York City.

Referencer

Eksterne henvisninger 
 

Amerikanske film fra 2011
Komediefilm fra USA
Masaryk

Masaryk:
 Jan Masaryk
 Tomáš Masaryk
Anders Bjergbo Clausager

Anders Bjergbo Jensen Clausager (9. januar 1845 – 17. oktober 1926) var en dansk gårdejer og politiker, bror til Anders Jensen Clausager.

Hans forældre var gårdejer og smed Jens Andersen Clausager og Ane Katrine Madsdatter. Han var gårdejer i Sædding. Da broderen, der var folketingsmand, i 1878 blev valgt til Landstinget, overtog Anders Bjergbo Clausager dennes mandat i Skjernkredsen. Her sad han på tinge, indtil han i 1887 atter blev afløst af sin ældre bror.

8. november 1868 ægtede han Maren Jansen (1842-1910).

Eksterne kilder/henvisninger 
 

Landmænd fra Danmark
Personer i Kraks Blå Bog (afdøde)
Folketingsmedlemmer i 1870'erne
Folketingsmedlemmer i 1880'erne
Anders Bjergbo
BiBi

BiBi er Boghandlernes Informations- og Bestillingssystem 
BiBi er et lukket system udviklet og drevet af Boghandlerforeningen på vegne af de af foreningens medlemmer, som indgår i interessefællesskabet Boghandlens EDB. BiBi giver boghandlerne adgang til at søge oplysninger om bøger og i et vist omfang andre varetyper fra danske forlag. Oplysningerne i BiBi kommer fra flere kilder:
 forlæggerne selv via ForlagOnline jf. det følgende
 de største forlagsekspeditioner opdaterer de kommercielle oplysninger
 en ugentlig opdatering af nationalbibliografien fra Dansk BiblioteksCenter
 Boghandlerforeningens daglige overvågning af bl.a. dagbladene, nyhedsbreve fra forlæggerne m.m. 

Boghandlerne har mulighed for at afgive deres bestillinger direkte via BiBi uden forsinkende arbejdsgange. Forlæggerne har mulighed for efter nærmere aftale at modtage ordre direkte fra boghandlerne via BiBi uden risiko for fejllevering pga. manglende oplysninger.

Referencer 

Software
Biblioteks- og informationsvidenskab
Blackheath Football Club

Blackheath Football Club (The Club) er en rugby-klub der ligger i Blackheath i sydøst-London. De spiller nu deres hjemmekampe på Rectory Field. Klubben blev grundlagt i 1858 og er den ældste åbne rugbyklub i verden. Åben mener i denne sammenhæng, at klubben var åben for alle, ikke blot dem der kom eller drenge fra en bestemt institution (skole, universitet eller hospital).Der er også verdens tredjeældste rugbyklub der stadig eksisterer, efter Dublin University Football Club og Edinburgh University Academical Football Club. Blackheath-klubben hjalp også med at organisere den første internationale rugbykamp (mellem England og Skotland i Edinburgh den 27. marts 1871) og lagde græs til den første kamp mellem England og Wales ti år senere – hvor spillere mødtes og klædte om i Prinsen af Wales's offentlige hus. Blackheath er sammen med Civil Service FC en af ti klubber der kan påstå at have været med til at grundlægge både The Football Association og Rugby Football Union.

Fodbold i Storbritannien
Rugbyklubber i England
C.W. Alcock

Charles William Alcock (2. december 1842 – 26. februar 1907) var en engelsk sportsmand og administrator. Han var en stor igangsætter i udviklingen af både international fodbold og cricket, udover at være ophavsmand til FA Cuppen.

Referencer 

Fodboldspillere fra England
Cricket
Fodbolddommere fra England
Dommere som har dømt FA-cupfinalen
Formation

Formation henviser til flere ting:

 Formationsflyvning – 
 Formation (militær) – 
 Formation (geologi) -
 Sport
 Formation (fodbold) – taktisk formation i fodbold
 Formation dans – dans i formation/grupper
Arthur Birkett

Arthur Ernest Barrington Birkett (25. oktober 1875 i Exeter, Devon – 1. april 1941 i Hammersmith, London) var en britisk cricketspiller som deltog i de olympiske lege 1900 i Paris

Birkett blev olympisk mester i cricket under OL 1900 i Paris.
Han var med på det britiske hold Devon & Somerset County Wanderers som besejrede de franske crickethold Union des Sociétés Françaises de Sports Athlétiques med 262-104 i finalen, en finale varede over to dage.

Eksterne henvisninger 

Cricketspillere fra England
Personer fra Exeter
Alfred Bowerman

Alfred James Bowerman (22. november 1873 i Broomfield, Somerset – 20. juli 1947 i Brisbane i Australien) var en britisk cricketspiller som deltog i de olympiske lege 1900 i Paris.

Bowerman blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 

Cricketspillere fra England
Pieter Aertsen

Pieter Aertsen (Aertsz) (født 1508, død 3. juni 1575) var en hollandsk maler. ”Lange Peter”, som han kaldtes af sin Samtid, kom først i lære hos Allart Claessen i sin fødeby Amsterdam, snart søgte han dog mod syd, blev 1535 indskrevet i Sankt Lukasgildet i Antwerpen og fik 1542 borgerskab i samme by. Senere vendte han tilbage til Amsterdam.

Aertsen malede talrige alterbilleder, der roses meget af Karel van Mander; de allerfleste af dem blev ødelagt under Billedstormen 1566, hvilket gik Aertsen meget nær til hjerte. De få rester, der er tilbage af Aertsens virksomhed i denne retning, tyder på, at disse religiøse billeder ofte stærkt har strejfet det genremæssige. I så henseende er et maleri af Aertsen i Berlin (Gangen til Golgatha, 1552) betegnende; det religiøse motiv er her behandlet som en henrettelsesscene fra kunstnerens egen tid, og forgrundsfigurerne, krigsmanden, der får sig en snaps, hunden, der tager for sig af smørret, etc., tager hovedinteressen fangen. I en række af billeder, kendte gennem stik af Matham, er det religiøse emne flyttet helt ud i baggrunden; forgrunden er derimod optaget af et mylder af grønsager eller lignende fornøjelige er hans køkkenbilleder (ofte med legemsstore figurer) med den unge bondekone og den bugnende rigdom af køkkenurter, fed ost, kød med mere – alt malet med appetitvækkende friskhed og pålidelighed. Den Kongelige Malerisamling i København ejer en meget god prøve på hans kunsts ærlige og sunde realisme. Hans bondelivsbilleder har overhovedet, i kraft af kunstnerens sikre greb på det nationalt-folkelige, betydelig værdi som kulturhistoriske dokumenter. Billeder af ham – der findes i det hele ikke mange; det seneste er det københavnske (1572) – findes blandt andet i Amsterdam (Æggedansen), Berlin og Wien; i Nivaagaards Malerisamling: Kokkepigen i Herskabskøkkenet. Tre af hans sønner var kunstnere.

Litteratur 
J. Sievers, Pieter Aertsen, Halle 1906

Malere fra Nederlandene
Ungdommens Uddannelsesvejledning

Ungdommens Uddannelsesvejledning (UU) vejleder om valg af uddannelse og erhverv. Vejledningen tilbydes elever i folkeskolens ældste klasser og frie/private skolers ældste klasser samt alle unge under 25 år, som ikke er i gang med eller har gennemført en ungdomsuddannelse.

UU centrene er de fleste steder oprettet som et samarbejde mellem flere kommuner. De har typisk et center, hvor der blandt andet gives vejledning til unge uden tilknytning til et uddannelsessted.

UU centrene besluttede i marts 2010 at etablere et fælles udviklingscenter, og 16. august 2010 åbnede UUUC – Ungdommens Uddannelsesvejlednings Udviklingscenter. Siden har UUUC skiftet navn og hedder nu UU DANMARK.
Hovedformålet med UU DANMARK er at skabe koordination og udvikling af og mellem Danmarks UU centre.

UU DANMARKK koordinerer og varetager UU centrenes fælles vejledningsfaglige og vejledningsstrategiske interesser i forhold til myndigheder, institutioner, organisationer og offentlighed på nationalt plan: UU DANMARK er således funderet i ledelsen af Danmarks UU centre.

Det er UU DANMARKs opgave at virke som sekretariat for UU centrene. UU DANMARK skal igangsætte fælles udviklingsarbejder, fremskaffe midler til fælles udviklingsprojekter, koordinere netværk og skabe baggrund for fælles strategiske initiativer. UU DANMARKs mål er desuden at udvikle det økonomiske grundlag, som det fælles kontingent fra UU centrene giver, således at det fælles sekretariat kan styrke sin position som UU centrenes fælles stemme i den nationale strategi for Uddannelse Til Alle.

UU DANMARK har til formål at arbejde for udvikling af Ungdommens Uddannelsesvejledning i kommunalt, regionalt, nationalt og internationalt regi i samklang med samfundets krav, den nationale lovgivning og de unges behov og interesser:
 At indsamle, systematisere og formidle viden og aktiviteter.
 At medvirke i fagligt og pædagogisk forsøgs- og udviklingsarbejde inden for vejledningsområdet.
 At medvirke i udviklingsarbejder, som har tilknytning til UU centrenes aktiviteter, bl.a. ved at igangsætte analysearbejder og undersøgelser.
 At fastholde og udvikle samarbejdet mellem UU centrene, herunder at understøtte det vejledningsfaglige og administrative samarbejde mellem centrene.
 At udvikle og deltage i koordineringen af UU centrenes internationale samarbejde.
 At udvikle og udbyde kursusvirksomhed.
 At sikre høringsret i alle forhold, der berører UU centrenes organisatoriske, ledelsesmæssige, vejledningsfaglige og strategiske forhold.
 At afgive udtalelser på vegne af alle UU centre i Danmark.
 At samarbejde med beslægtede organisationer i ind- og udland.
Uddannelse i Danmark
George Buckley

George John Buckley (1876 – 14. februar 1955) var en britisk cricketspiller som deltog i de olympiske lege 1900 i Paris.

Buckley blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 

Cricketspillere fra England
Francis Burchell

Francis Romulus Burchell (25. september 1874 i Bristol i Gloucestershire – 6. juli 1947 i Worthing i Sussex) var en britisk cricketspiller som deltog i de olympiske lege 1900 i Paris.

Bowerman blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 

Cricketspillere fra England
Personer fra Bristol
Lars Norup

Lars Norup (født 15. januar 1957) er uddannet journalist og nuværende chefredaktør for Viborg Stifts Folkeblad.

Han blev student på Viborg Katedralskole og i 1981 blev Norup uddannet journalist fra Danmarks Journalisthøjskole.

Den 1. april 2000 blev Lars Norup ansat som chefredaktør for Viborg Stifts Folkeblad, hvor han afløste Per Vestergaard Sunesen. Norup har været ansat på avisen siden 1. november 1985. I 1994 blev han medlem af den redaktionelle ledelse, da han først var redaktionschef og senere udgaveredaktør, inden han overtog posten som chefredaktør.

Lars Norup var en af de mest aktive omkring etableringen af Viborg Bryghus i 2005.

Referencer 

Chefredaktører fra Danmark
Personer fra Viborg
Peter Borgwardt

Peter Skjær Borgwardt (født 2. december 1941) er direktør og producent i produktionsselskabet Cubus Film og TV ApS.

Karriere 
Peter Borgwardt uddannede sig på Det Kongelige Danske Musikkonservatorium, Operaakademiet og Københavns Universitet.

Han var ansat i Danmarks Radio fra fra 1967 til 1998. Sammen med sin kone, Pia Borgwardt, bestyrede ham telefonønskeradioprogrammet ”Pia og Peter spiller klassisk” (efter et halvt år ændredes titlen til ”To spiller klassisk”). Programmet gik i luften den 23. juni 1970 og fortsatte med Pia og Peter Borgwardt som værter frem til 25. november 1976. Programmet gik ugentligt og opnåede lyttertal på en million. Han var desuden redaktør på bl.a. Musiknyt, Unge musikere på vej, Torsdagspausen og tilrettelagde operapræsentation. Fra 1970 til 1977 var han tillige musikproducer.

Fra 1972 til 1975 var han sideløbende med arbejdet i DR operakonsulent  på Det Kongelige Teater med henblik på at få flere til til at se opera. I den periode  oprettede han operaens opsøgende virksomhed. I 1978 blev han cand.jur.

I 1978 blev Peter Borgwardt sammen med sin hustru overført til Provinsafdelingen i Aarhus, hvor de opbyggede en tv-musikredaktion i konkurrence med redaktionen i København. Titler på serier som Musikleksikon, Bagom musikken, Midt i musikken, Rundt om musikken og de direkte tv-ønskekoncerter med landsdelsorkestrene kom alle på seernes top-ti. I 1987 fik Peter Borgwardt grønt lys til et pilotprojekt, hvor programmedarbejdere og teknikere arbejdede sammen uden faggrænser. Det gav en merproduktion på 40% og modellen blev nogle år senere indført i hele DR.

I 1998 forlod Peter Borgwardt DR for sammen med sin søn, Uffe Borgwardt, at oprette produktionsselskabet Cubus Film og TV ApS. Selskabet producerer hovedsageligt tv-programmer og dvd'er i samarbejde med Det Kongelige Teater. Flere er internationalt præmierede.

Privat 
Borgwardt er søn af kongelig kammersanger Henry Skjær (1899-1991) og designer Margaretha Borgwardt (1912-2009). Han blev gift med Pia (f. Jantzen) i 1966. De har to børn, Uffe (født 1969) og Julie (født 1974).

Eksterne henvisninger 
 Cubus Films hjemmeside

Ansatte i DR
Erhvervsfolk fra Danmark
DM i strandhåndbold

Danmarksmesterskabet i strandhåndbold er et mesterskab for danske strandhåndboldhold, som arrangeres af Dansk Håndbold.

Mænd

Kvinder

Noter

Kilder / eksterne henvisninger 
 DHF – Beach handball – Vindere tidligere år 
 

Danmarksmesterskaber i håndbold
Håndboldturneringer
Etableret i 1997
Strandhåndbold
Anthony Babington

Anthony Babington (født 24. oktober 1561, død 20. september 1586 i St Giles Field, Holborn) var en ung katolsk engelsk adelsmand, der 1586 trådte i spidsen for en sammensværgelse, som gik ud på at myrde dronning Elisabeth og befri Maria Stuart. Elisabeths minister Walsingham opdagede planen, og derved fik man bevismidler mod Maria Stuart i hænde. Babington meddelte nemlig dronningen sine planer, og hun takkede ham derfor. Da Walsingham havde erfaret de sammensvornes navne, lod han dem, som ikke flygtede, henrette (20. september 1586). Maria Stuart erklærede i øvrigt brevene for uægte, og der er derom ført en omfangsrig litterær strid.

Adel fra England
Personer fra Tudortiden
Henrettede personer
Bredbladet timian

 
Bredbladet timian (Thymus pulegioides) er en 5-25 cm høj dværgbusk med en kraftig duft, som er ret almindelig i de østlige dele af Danmark. Den dyrkes af og til som stenbedsplante. Den ligner smalbladet timian, men har tydeligt firkantede stængler. To af siderne er brede og lidt konvekse, mens de to andre er flade eller lidt konkave. Alle overjordiske dele af planten dufter stærkt, men forskelligt fra individ til individ.

Beskrivelse 
Bredbladet timian er en stedsegrøn dværgbusk med en krybende til opstigende, busket vækstform. Stænglerne er tydeligt firkantede med et rektangulært tværsnit og behåring langs kanterne. Bladene er modsat stillede, stilkede og spatelformede med hel rand. Oversiden er grågrøn og fint håret, mens undersiden blot er en smule lysere.

Blomstringen foregår i juli-august, hvor man finder blomsterne samlet i endestillede hoveder. De enkelte blomster er 5-tallige og uregelmæssige (kun ét symmetriplan) med lyserøde kronblade. Frugterne er kapsler med mange frø.

Rodsystemet består af en kraftig og dybtgående pælerod og et fint forgrenet net af siderødder.

Højde x bredde og årlig tilvækst: 0,10 x 0,25 m (1 x 2,5 cm/år).

Hjemsted 

Bredbladet timian er naturligt udbredt i det meste af Europa. I Danmark findes den på Øerne og i det østlige Jylland, mens den mangler på Bornholm og er sjælden i Vestjylland. Arten er knyttet til lysåbne voksesteder med veldrænet, kalkrig og næringsfattig jord.

I dalstrøget nord for Oslo findes arten på varmeprægede steder med tyndt muldlag sammen med bl.a. dragehoved, sandløg, blodrød storkenæb, en dværgmispel-art, knoldet mjødurt, skovjordbær og Vincetoxicum rossicum (en art af svalerod)

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Stedsegrønne
Haveplanter
Tørketålende planter
Timian
Frederick Christian

Frederick William Christian (1877 – 13. maj 1941) var en britisk cricketspiller som deltog i de olympiske lege 1900 i Paris.

Bowerman blev olympisk mester i cricket under OL 1900 i Paris.
Han var holdkaptajn på det britiske hold Devon & Somerset County Wanderers som besejrede det franske crickethold Union des Sociétés Françaises de Sports Athlétiques med 262-104 i finalen, en finale som foregik over to dage.

Eksterne henvisninger 
 http://www.cricketarchive.co.uk/Archive/Scorecards/104/104760.html 
 http://www.cricinfo.com/db/ARCHIVE/1900S/1900/OLYMP/GREAT-BRIT_FRANCE_OLYMP_FINAL_19-20AUG1900_PLAYERS.html 

Cricketspillere fra England